
RĪGAS VALSTSPILSĒTAS PAŠVALDĪBAS

ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012701, e‑pasts amd@riga.lv
Rīgā
	
	29.02.2024.
	Nr.
	AMD-24-1033-nd

	
	
	
	

	Uz
	
	Nr.
	


	akciju sabiedrība GASO
paziņošanai e-adresē

BM-projekts SIA
paziņošanai e-adresē


	Garantijas vēstule būvniecības iecerēm  “Pilsētas sabiedriskā transporta savienojuma 
mobilitātes punktiem”


Rīgas domes 2006. gada 24. janvāra nolikuma Nr. 35 “Rīgas valstspilsētas pašvaldības Ārtelpas un mobilitātes departamenta nolikums” 7. punkts nosaka, ka Rīgas valstspilsētas pašvaldības Ārtelpas un mobilitātes departamenta (turpmāk – Departaments) funkcijas ir transporta infrastruktūras objektu uzturēšanas, projektēšanas un būvniecības organizēšana, kā arī satiksmes organizācijas un satiksmes drošības jautājumu risināšana un koordinēšana, kas attiecas uz Rīgas pilsētas publiskā lietojuma ielu tīklu.
Rīgas valstspilsētas pašvaldības Centrālās administrācijas 2023.gada 24.janvāra reglamenta Nr. RDCA-23-8-rgs “Rīgas valstspilsētas pašvaldības Centrālās administrācijas Publiskās infrastruktūras attīstības pārvaldes reglaments” 2. punkts nosaka, ka Pārvaldes kompetence ir [..] plānot un īstenot Atveseļošanas un noturības mehānisma publiskās infrastruktūras attīstības projektus Rīgas valstspilsētas pašvaldības administratīvajā teritorijā [..].
Saskaņā ar Rīgas valstspilsētas pašvaldības Centrālās administrācijas Publiskās infrastruktūras attīstības pārvaldes (turpmāk – Pārvalde) pasūtījumu SIA “BM-projekts” izstrādā sekojošas būvniecības ieceres:

· “Pilsētas sabiedriskā transporta savienojuma mobilitātes punkts Turība, Rīga” (lietas numurs būvniecības informācijas sistēmā BIS-BL-702094-95998);

· “Pilsētas sabiedriskā transporta savienojuma mobilitātes punkts Mangaļi, Rīga” (lietas numurs būvniecības informācijas sistēmā BIS-BL-702098-95992);

· “Pilsētas sabiedriskā transporta savienojuma mobilitātes punkts Gaisma, Rīga” (lietas numurs būvniecības informācijas sistēmā BIS-BL-702103-96055);

· “Pilsētas sabiedriskā transporta savienojuma mobilitātes punkts Brasa, Rīga” (lietas numurs būvniecības informācijas sistēmā BIS-BL-702085-95996);

· “Pilsētas sabiedriskā transporta savienojuma mobilitātes punkts Alfa, Rīga” (lietas numurs būvniecības informācijas sistēmā BIS-BL-702070-95997)
(turpmāk kopā – būvniecības ieceres).

Informējam, ka būvniecības ieceres risinājumi paredzēs betona apmaļu, ceļa zīmju un apstādījumu, ierīkošanu AS “Gaso” īpašumā esošo gāzesvadu aizsargjoslā.
Ņemot vērā izklāstīto, Departaments garantē, ka gāzes apgādes tīklu remontdarbu vai avārijas gadījumā Departaments par saviem līdzekļiem apņemas iepriekš minētās betona apmales, ceļa zīmes un apstādījumus pirms darbu veikšanas demontēt un/vai pēc tam atjaunot vai pārbūvēt. Departaments apņemas necelt materiāla rakstura pretenzijas pret AS “Gaso” saistībā ar minēto priekšmetu un apstādījumu demontāžu un atjaunošanu. 

Gāzes apgādes tīklu remontdarbu vai avārijas gadījumā par veicamajiem betona apmaļu, ceļa zīmju un apstādījumu atjaunošanas darbiem sazināties ar būvniecības ieceru īstenotāju – Pārvaldi.
Pamatojoties uz izklāstīto, lūdzam veikt būvniecības ieceru saskaņošanu.
Pielikumā: Projektu grafiskais materiāls.

